

INVITERER TIL KURS I

NEVRO-SENSORISK-MOTORISK STIMULERING som behandlingsalternativ i rehabilitering av pasienter med svak oralmotorisk funksjon etter ervervet nevrologisk sykdom eller hjerneskade.

Det er kjent at første fase i behandlingen av pasienter med ervervet nevrologisk sykdom eller hjerneskade er avgjørende for et optimalt rehabiliteringsresultat. Her inngår også opptrening av oralmotorisk funksjon.

En del pasienter har så svak oralmotorisk funksjon at opptrening som forutsetter viljestyrt nevro - motorisk aktivering er for krevende å gjennomføre. Kjennskap til alternative behandlingsmetoder er begrenset blant helse- og fagpersonell, og fører til at mange pasienter ikke kommer i gang med tidlige rehabiliteringstiltak.

Nevro-sensorisk-motorisk stimulering utgjør et reelt behandlingsalternativ for pasienter hvor oralmotorisk funksjon er sterkt svekket, og et godt supplement til tradisjonelle opptreningstiltak for øvrige pasienter.

Behandlingen fremmer nevromotorisk aktivitet ved at orofacial muskulatur stimuleres med berøring. I tidlig fase etter ervervet nevrologisk sykdom eller skade vil dette få muskulatur og nevromotoriske impulser i gang så raskt som mulig, slik at spise og svelgreflekser, og talemotorikk og mimikk opptrenes.

**Målgruppe: Logopeder, leger, fysioterapeuter, sykepleiere, hjelpepleiere, spesialpedagoger, ergoterapeuter og andre interesserte.**

Kurset omfatter heldags tverrfaglig forelesning med workshops påfølgende dag.

Smakebiter fra programmet:

Nevro-sensorisk-motorisk behandling som tiltak for opptrening av oral-motorisk funksjon etter ervervet nevrologisk sykdom eller skade.

Nevro-sensorisk-motorisk behandling som del av tiltak ved stamming etter ervervet hjerneskade.

Nevro-sensorisk-motorisk behandling rettet mot lengst mulig opprettholdelse av oralmotorisk og kommunikativ funksjon for pasienter med progr. nevrologisk sykdom.

Erfaring med bruk av nevro-sensorisk-motorisk behandling i logopedens hverdag. Er det mulig å tenke seg en tverrfaglig samarbeidsmodell?

Forelesere: dr.log. Anna Regner, logoped MNLL Stine Brubak og logoped MNLL Sissel Tønneberg

Tid: Onsdag 16.oktober 2013 (forelesninger)

Registrering: 08.30. Oppstart: 09.00.

Torsdag 17.okt 2013 (workshops): 09.00.

Sted: Arena Thon Hotell, Lillestrøm

Kurspris: Kr. 1200,- (600,- for studenter)

Lunsj og kaffepauser onsdag. Matpakke torsdag.

**Bindende påmelding innen 5. oktober.**

Påmelding med navn og fakturaadresse sendes på e-post til: post@romerikelogopedklinikk.no